JUMAL KÕNELEB
Tere! Rõõm kohtuda!
Tänases "Jumal kõneleb" saates räägime Jumalariigist.
Jumalariigi all ei mõelda sel korral vaid seda riiki, mis on taevas,
ega seda, mis tuleb siis, kui Jeesus rajab 1000-aastase rahuriigi,
vaid sellest riigist, mis on juba meis ja millesse me juba kuulume.
Jeesus ütles Peetrusele, et Ta annab talle taevariigi võtmed.
Veel rääkis Jeesus taevariigi saladustest.
Jeesus tahab öelda, et Jumalariik toimib teatud põhimõtete järgi.
Oleme rääkinud sellest, et esimene põhimõte on otsimine.
Esimene võti ongi otsimine, kuidas see Kuningriik toimib.
Jeesus ütles: "Otsige esmalt."
Eelmises saates alustasime teisest võtmest rääkimist.
See teine võti on usk.
Kõik, mis Jumalariiki kuulub ja kõik, mida see esindab,
võetakse vastu usu kaudu.
Alati.
Me peame esmalt uskuma ja alles siis see tuleb nähtavale.
Esmalt peab uskuma, siis see tuleb nähtavale.
See aga on pisuke väljakutse. - Seda see on.
See, mida me näeme,
on sageli vastuolus sellega, mida me näeme oma silmadega.
See võib olla vastuolus sellega, mida me näeme Piiblis.
Me leiame Piiblist imelisi ja toredaid lubadusi.
Me leiame igasugu imelist taevariigi-keelset juttu.
Tõotusi Jumala, Jeesuse ja inglite tõelisusest.
Kui vaatame aga välistele tingimustele näeme kõiki katsumusi, tülisid, haigusi
ja majanduslikke raskusi.
Nii tekib vähemalt mul küsimus:
kuidas võiks Jumalariik tulla nähtavale minu elus
ja kuidas see võiks tulla esile minu lähedaste eludes?
See on muutunud mu jaoks üha tähtsamaks,
et Jumalariik hakkaks paistma mu kallite eludes.
Meie laste ja töötajate... - Õpilaste ja lasteaialaste eludes.
Meie perede ja sinu elus.
Oleme teinud seda saatesarja juba 8 aastat.
See on kaheksas aasta.
Me salvestame korra nädalas ühe saate.
Pidevalt nii suvel kui talvel.
See aga tähendab ka seda, et me palvetame su eest.
Kogu aeg.
Me palvetame vaatajate eest isegi siis, kui neid ei tunne.
Kui me ei tea, kes istub kodus ja on vaadates koos meiega.
Aga Issand ometi teab.
Ta teab palve ajal kõike.
Ta teab sinu olukorda ja millest sa läbi lähed
ja Ta tahab puudutada ning aidata sind.
Ta armastab sind.
Kui palvetada kellegi pärast,
siis Issanda armastus sinu suhtes hakkab ka mulle külge,
kes ma muidu olen üsna jahedasüdameline.
- Ega sa nüüd nii külm ka ole.
- Ilma Issandata ikka olen küll. Oled siiski imeline.
Võin olla üpris mitte tore, aga koos Temaga on asi teine.
Tahan tõesti öelda sulle, et sa pole üksinda.
Me liigume koos, me uurime ja otsime koos.
Me kanname koos koormaid ja palvetame koos.
Me võitleme koos, seisame koos ja läheme koos ka tõotatud maale.
Rääkisime viimati sellest,
et tõotatud maa vallutamise lugu on imeline võrdpilt sellest,
kuidas astuda sisse Jumalariiki.
Iga tõotus, mis Piiblis on kirjas, kuulub meile
ja peegeldab osaliselt ning omal moel Jumalariiki.
Nende tõotuste kättesaamine nõuab uskumist.
Kui iisraellased saatsid esimest korda tõotatud maale luurajad,
siis 10 neist ei uskunud selle vallutamise võimalikkusesse
ja põhjustasid selle, et see sugupõlv ei pääsenud sinna.
Me näeme Heebrealastele 3:19 põhjal,
et nad ei pääsenud sinna oma uskmatuse pärast.
Aga Joosua ja Kaaleb pääsesid.
Kaks meest sellest põlvkonnast uskusid,
et tõotatud maa kuulub neile ja nad pääsesid sinna.
Kuigi me oleme vaid Jan ja Joy ja mitte Joosua ja Kaaleb,
siis me tahame täna siiski olla sinu jaoks Joosua ja Kaaleb
ja julgustada sind,
et kõik Jumala tõotused kuuluvad sulle.
Me peame lihtsalt lapsemeelselt uskuma
sõltumata kõikvõimalikest olukordadest.
Need tõotused kuuluvad mulle.
Kõik kuulub mulle.
Iga tõotus käib ka minu kohta.
See ei ole uhkus, vaid see on tõde.
Kõik on muidugi üksnes armust,
aga me peame selle usus vastu võtma.
Tervenemine kuulub mulle, vabadus kuulub mulle,
õnnistus kuulub mulle, rõõm ja rahu kuulub mulle.
Kõik need asjad kuuluvad meile.
Kui Iisraeli rahvas läks tõotatud maad vallutama,
oli seal üks põhimõte,
millega Issand õpetab meile midagi tõeliselt suurepärast.
Sest Jumalariigi vallutamine ja vastuvõtmine oma ellu
toimub samal kombel nagu toimus tõotatud maa vallutamine.
See on tehtud meile mõistetavaks.
Ma pean saama asju piltlikult kujutleda,
sest ma mõistan asju piltide kaudu paremini.
Tõotatud maa vallutamine ja tõotatud maa põhimõte on pilt.
- See on võrdpilt.
Seda on kerge mõista.
Ka Jumalariik on pilt.
Tahan lugeda 5. Moosese 8-peatükist,
kus Issand räägib rahvale sellest tõotatud maast.
7. salmist alates:
"Sest Issand, su Jumal, viib sind heale maale..."
Kas Issanda tahe on viia ka meid heale maale?
Kuhugi paremasse paika, kui varem on olnud?
Kas Ta tahab teha meis paremat, kui see, mida ma ise suudaksin?
Mis me arvame? Kas see on nii?
On küll. - See on nii.
"Sest Issand, su Jumal, viib sind heale maale,
veeojade, allikate ja sügavate vete maale,"
Me võime juba praegu võtta neid asju enesele.
"...nisu, odra (ehk heaolu), viinapuude, viigipuude,
granaatõunapuude, õlipuude ja mee maale."
Näed sa, kui suured ja imelised sõnad?
Tekib taas tunne, et see on liiga hea, et sellest rääkida.
Kuid saab ikka rääkida.
"...maale, kus sa ei söö leiba kehvuses."
Jumal näitab meile läbi kogu Piibli,
et Ta tahab olla me jaoks El Shaddai - meie hoolitseja.
"...maale, mille kivid on raud
ja mille mägedest sa saad raiuda vaske.
Kui sa sööd ja su kõht saab täis, siis kiida Issandat, oma Jumalat,
hea maa pärast, mille ta sulle andis!
Hoia, et sa ei unusta Issandat, oma Jumalat,
jättes pidamata tema käsud, seadlused ja määrused,
mis ma täna sulle annan."
See läheb siit veel edasi.
"...kui sa sööd ja su kõht saab täis,
ja sa ehitad ilusad kojad ning elad neis..."
Olen selle sõna peal seisnud,
kui ehitasime oma maja ja meil polnud üldse raha.
See saab varsti valmis. - Varsti valmis.
Aga see on tulnud Jumala Sõna pärast,
mitte selle pärast, et meil olnuks palju raha.
"Kui su veised, lambad ja kitsed sigivad,
su hõbe ja kuld rohkeneb ja kõik, mis sul on, kasvab,
et su süda siis ei lähe suureliseks ja sa ei unusta Issandat, oma Jumalat,
kes tõi sind välja Egiptusemaalt orjusekojast."
Issand maalib siin rahva silme ette tõotatud maa.
- Juba ennetavalt.
Ta ütleb: "Issand, Sinu Jumal viib sind."
Ta ei ütle, et võibolla viib.
- Aamen.
Ta on kavandanud midagi head.
Ta on kavandanud midagi head igaühe meie jaoks.
Siin tuleb esile üks vaatenurk.
Me arvame selle sõna põhjal sageli, et Tema viib;
et ma võin vaid vedeleda ja Jumal viib mind kohale.
Ometi, kui Joosua sai käsu minna, oli juttu millegist muust (Joosua 1:2).
- Nad olid siis juba jõudnud tõotatud maa piirile.
Nii võime sina, mina ja Jan mõelda, et oleme seal samas kohas.
Jumala tõotused on meie ees.
Taevariik - Jumalariik, on siin. See on sisemiselt meie sees.
Jeesus on selle toonud ja me oleme selle maa piiril
ja kavatseme astuda sisse.
Kui räägime tõotatud maast,
siis meie puhul tähendab see kõiki tõotusi,
mida Jumal on meile oma Sõnas tõotanud. - Just nii.
Joosua 1:2: Mooses, mu sulane, on surnud.
Ja nüüd võta kätte..." (Soomekeelses tõlkes: "Tõuse!")
Meil tuleb esmalt üles tõusta.
Ei saa jääda voodisse või diivanile Netflixi vaatama.
"Ja nüüd võta kätte, mine üle Jordani, sina ja kogu see rahvas,
maale, mille ma annan neile, Iisraeli lastele!"
Issand küll viib, aga meie peame tõusma ja minema.
Ta on kõik juba valmis teinud.
Tema teod on olnud valmis maailma rajamisest peale.
Ta viib meid ettevalmistatud teid mööda.
Kõik on juba valmis tehtud,
aga meie peame ikkagi tõusma ja minema.
Ta jätkab: "Kõik paigad, kuhu teie jalatald astub..."
Nad pidid siis astuma. - Samm haaval astuma.
Võtma ühe sammu ja tõotuse kaupa ja vallutama ühe asja korraga.
Ta ütleb küll: "Mina anna teile", aga nemad pidid sellesse astuma.
Nad pidid tõusma, minema ja astuma samm haaval edasi.
"Maa kõrbest ja siit Liibanonist kuni suure jõeni, Frati jõeni,
kogu hettide maa..." Kõik tõotused, kogu maa.
Kogu maa ja kõik tõotused on jah ja aamen.
"...kuni suure mereni päikeseloojaku pool
saagu teie maa-alaks." Olgu see meie oma.
Kas tead, miks me vahel räägime nii intensiivselt?
Sest me enda kahtlused, hirmud ja mured kisendavad nii valjult.
Nad kisendavad:
"Neist headest asjadest ei tohi rääkida!
Sa ei saa neid häid asju, Joy!"
Seepärast peangi neist vahel Jumala Sõnaga üle hüüdma.
Sest Jumal on seda kõike öelnud
ja ma pean tegema konkreetse valiku, lajatades valele piki päid ja jalgu,
käskides sel lahkuda oma elust.
Seda ka seetõttu, et me käime ju usus, mitte nägemises.
Me ei taha maalida teile pilti, et meie elu on üks lust ja lillepidu.
See pole sugugi nii.
Kui vaadata nende silmadega ja mõelda nende ajudega,
leiaks kuitahes palju asju, mille pärast võiks muretseda.
Aga sellest poleks mingit tolku.
Kui käime nägemises,
ei näe me muud, kui seda, mida näha on.
Aga kui käime usus,
hakkame nägema seda, mida Jumala Sõna ütleb
ja olukorrad muutuvad selleks, mille Jumala Sõna ütleb need olevat.
Varem või hiljem need peavad muutuma,
kui me vaid usume.
Ja kui me astume välja. - Just.
Tõotatud maa vallutamine on tähtis võrdpilt sellest,
kuidas võtta vastu Jumalariiki
ja kuidas see saab reaalsuseks me jaoks.
See ei tule automaatselt lihtsalt pingsalt oodates.
Ma olen seda proovinud.
Kui see vaid tuleks oodates.
Kui keegi teist seal kodudes teab,
kuidas panna Jumala tõotusi kergemini toimima,
kui see meetod, millest me siin räägime,
siis oled teretulnud rääkima meile kõigile,
milline oleks see lihtsam tee.
Me oleme 25 aastat üritanud leida lihtsamat teed,
aga seda ei ole olemas.
On vaid sõduri vallutusretke viis.
Peab tõusma ja minema.
Peab panema pähe päästelootuse kiivri.
On vaja panna selga õiguse soomusrüü
ja võtta kätte vaimumõõk.
Isegi, et olen naine, häbelik ja väikene -
ma pean siiski tõusma ja julgema olla nagu Joosua.
Või nagu Kaaleb.
Pean võtma Jumala sõnad,
kuulutama neid ja andma nendega haigusele pihta.
Tead, mis tunne on võidelda kroonilise haigusega,
mis minulgi on diagnoositud?
Aga ma võitlen selle vastu, et see ei tuleks mu ellu.
Kui ma seda teen, siis see ei tulegi.
Aga see pole alati lihtne.
Joosua loos aga ongi julgustav see,
et nad tõusid ja läksid,
astudes ühe sammu kaupa ja vallutades ühe linna haaval.
Nad võitsid tõotatud maa maa-alasid ühekaupa vallutades.
Kui sõda oli möödas ja maa oli vallutatud,
ütles Joosua Joosua 23:14 järgmist:
"Vaata, mina lähen nüüd kogu maailma teed."
Tal oli aeg minna tagasi Jumala juurde.
"Aga teie mõistke kogu südame ja hingega,
et ei ole langenud tühja ainsatki sõna kõigist neist headest sõnadest,
mis Issand, teie Jumal, teile on rääkinud..."
Ei ainsatki sõna. - Ei ainsatki.
"...kõik on teil täide läinud, ei ole neist ainsatki langenud tühja."
- Ükski pole jäänud täitumata.
See julgustab, sest see tähendab, et see on võimalik.
See nõuab küll usku ja seda, et tõuseme
ja hakkame kuulutama ning uskuma Jumala sõna.
Me peame lugema Jumala Sõna, et usk sünniks.
Aga see toimib.
Just nii.
- See toimib. Nii on.
Ükski tõotus ei jäänud täitumata, vaid need kõik täitusid.
Nii on Joosua meile kõigile julgustavaks eeskujuks.
Ta tõusis, läks ja ütles ka rahvale, et tema ja ta pere järgivad Jumalat.
"Otsustage ise, mida teie teete, aga mina teen sedasi."
Mina ja Joy oleme ka otsustanud, et me järgime Jeesust lõpuni välja.
Me vallutame tõotatud maa ja usume igat tõotust
hoolimata sellest, et vahel ka komistame
ja vahel on see ränkraske.
Need tõotused kuuluvad ikkagi meile.
Me peame omistama need.
Taevariik on sisemiselt meie sees ning kõik tõotused on jah ja aamen,
aga see võib jääda pelgalt sõnakõlksuks.
"Kas sa siis ei mõista, et mul on see ja teine mure?"
Ei.
Ma astun Jeesuse nimel välja ja nende asjade sisse,
võttes need omaks kuulutades neid ja rääkides neist.
Üks lubadus teise järel.
Samas tähendab see ka võiltemist, sest see maa on täis vaenlasi.
Ma võitlen praeguselgi hetkel, kui gripp tahab kallale tulla,
aga ma võitlen selle vastu ja sümptomid taganevad.
See ei sünni alati ühe päevaga, aga mis vahet seal on?
Tuleb lihtsalt võidelda.
Vaenlasteks on just mõtted mu enda peas,
mis püüavad mind kogu aeg alla kiskuda
ja öelda, et sellest ei tule midagi välja.
Iga Piiblis olev tõotus kuulub meile.
Iga viimne kui üks neist.
Jumalariik on riik, mis ei kõigu.
Jumalariigis on alati rahu.
Seal on igavene hingamine.
Seal on usk, lootus ja õnnistus
ja see kõik kuulub täienisti sulle ja mulle.
Me peame teadma
ja vähemalt ma tahan teada, kuidas see Kuningriik toimib.
Tahan, et see saaks veelgi nähtavamaks mu elus.
Ja kuigi ma ei näe seda nende silmadega
ega tunne ja tunneta seda oma muude meeltega,
on see siiski tõeline.
Oleme oma elus näinud, neid põhimõtteid toimimas,
kui usume ja kui usume lapse kombel.
"Olgu nii. Kõik tõotused siis."
Ma pole ühtki neist ära teeninud, aga võtan need siiski vastu.
Need kuuluvad mulle.
Jeesus on surnud minu eest ja need kuuluvad mulle.
Ma usun lapse kombel, et need kuuluvad mulle.
Ma usun, et mulle kuuluvad tervis, õnnistus, vabadus ja rahu.
See ongi üks samm, et need asjad saaksid tõeliseks
ja tuleks nähtavale ka meie eludes.
2. Peetruse kiri 1:3:
"Tema jumalik vägi on meile kinkinud..."
On meile kinkinud, on meile kinkinud,
on meile kinkinud,
on meile kinkinud.
Kas ikka on kinkinud? - On.
Millal ja mida on Ta kinkinud?
"meile kinkinud kõik,
mis on vajalik eluks ja vagaduseks."
Ta on juba kõige peale mõelnud.
Ta on mõelnud kõigele, mida me Agape Keskuses vajame.
Ta on juba kinkinud meile kõik "Tema tundmise kaudu,
kes meid on kutsunud omaenese kirkuse ja väärikusega."
Ja lõpetuseks Heebrealastele 11:1.
Mis on usk?
"Aga usk on kindel usaldus selle vastu, mida oodatakse..."
Mina usaldan seda Sõna.
"...ja veendumus selles, mida ei nähta."
- Kindel usaldus.
Aamen, see on just see, mida me teemegi.
Vaadates nähtamatut me sirutume selle poole.
Ehk siis, kui me hakkame nüüd taas palvetama,
siis liitu meiega.
Astu koos meiega nendesse tõotustesse,
mis kuuluvad ka sulle. Aamen.
Palvetame koos sinuga
Aitäh, taevane Isa,
et oled meid välja tõmmanud pimeduse võimusest
ja asetanud oma armsa Poja Kuningriiki.
Aitäh, et me kuulume nüüd Sinu perekonda
ja Sinu Kuningriigis on kõik hästi.
Aitäh Isa, et tõe sees on tõesti kõik hästi,
sest Sinu riik ei kõigu ja seal on kõik hästi.
Aitäh, et võime täna kuulutada Sinu rahu, võitu, rõõmu
ja õigust igaühele.
Taganegu kogu pimedus Jeesuse nimel.
Aitäh, et igaüks meist võib astuda valgusesse ja vabadusse
Jeesuse nimel.
Tulgu Sinu riik ja sündigu Sinu tahtmine
meie kõikide elus.
Me täname Sind, Issand.
Täname, et võime tulla Sinu väravaisse rõõmustades.
Võime tulla hõisates Sinu palge ette.
Nagu Iisraeli rahvas, kes läks Issandat ülistades.
Jeeriko müürid langesid valju hääle peale.
Ma ei tea, kas see oli ülistuslaul, rõõmu- või võiduhüüd.
Samal kombel võime meiegi riietuda koheselt võidurõõmuga.
Võime kohe ülistada võitu ja laulda võidulaulu.
Võime liikuda valguse rahvana ja valguses Jeesuse nimel.
Aitäh Issand, et mina ja Jan lepime nüüd ühiselt kokku,
et seista koos vaatajatega täielikus vabaduses, Jeesuse nimel
just selles valdkonnas, milles keegi vajab vabanemist.
Nõustume just praegu sinuga palves.
Tänu Issand, et Sa puudutad
ja vabastad praegu kõigest, mis rõhub, Jeesuse nimel.
Aitäh Issand. Aitäh.
Aitäh inglite eest, kes lähevad liikvele. Halleluuja!
Nad toovad just neid imesid, mida me vajame.
Aitäh, et Sa mõjutad perekondi, laste ja lastelaste perekondi.
Tulgu Jeesuse nimel avanemised, halleluuja!
Tulgu esile Sinu muutused igas eluvaldkonnas.
Aitäh Issand, et võime kogeda võimast usku, rõõmu ja hõiskamist
ja kõik asjad saavad korda Jeesuse nimel.
Aitäh, et võime ka julgelt kuulutada,
et kõik meie lapsed on Issanda õpilased.
Et kõik meie lapselapsed ja ka kõik lapselapselapsed
on Jumala õpilased ehk jüngrid.
Vahet pole, milline nende elu ka hetkel poleks -
me kuulutame usus, et igaüks neist on Sinu õpilane
ja igaüks neist kogeb rahu Jeesuse nimel, aamen.
Aitäh ka tagasiside ja palvesoovide eest!
On imeline eesõigus palvetada teie eest.
Teeme seda väga hea meelega.
Keegi on kirjutanud meile,
et ta saab meie saadete kaudu päris palju õpetust ja õnnistust
ning ka lohutust üksinduses.
Kui saame olla kellelegi lohutuseks ja õnnistuseks,
siis tänu Jeesusele!
Keegi teine kirjutab, et ta abikaasal oli infarkt.
Ka meie palvetasime ta eest ja ta on nüüd täielikult taastunud
ning sai isegi juhiload.
Ehk ta ihu toimib taas laitmatult.
Tänu Jeesusele tervenemise ja ime eest!
Võtame seda nüüd taas tõena ja mitte vaid sõnakõlksuna.
Siin on imeline tunnistus sellest, kuidas elu on läinud edasi.
Julgustagu see meid kõiki. - Aamen.
Kui soovid rohkem teada meie töö kohta,
siis külasta ekraanil olevat kodulehekülge.
Sealt saad infot meie Agape Keskuse kohta,
mis peab ülal lasteaeda, kooli ja huviringe.
See on imeline kool, kus on Jumala rahu ja ligiolu.
Seal on rahulik õpetada
ja Jumal tegutseb seal isegi keset argipäeva.
Ja kuna me räägime Jumala Kuningriigist,
siis soovitan ka neid raamatuid.
Neid saab tellida kodulehe kaudu
ja neist saab lisainfot võtmete kohta, millega pääseda sisse
kogema Jumalariiki ka oma elus.
Nii et neid tasub osta.
Olge õnnistatud Jeesuse nimel!
Inimestele peab rääkima Jumalariigist.
TV7 teeb seda erinevate saadete kaudu
pidevalt ja kogu aeg.
Löö kaasa selles imelises töös!
Toeta TV7t, helistades 900 1770 (kõne hind 10 eurot).
Võid teha ka pangaülekande, leides me andmed www.tv7.ee
Kuulutagem koos Jumalariiki!
Olge õnnistatud!
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153